Doložka vybraných vplyvov


	1. Základné údaje

	Názov materiálu

	Vládny návrh zákona, ktorým sa mení a dopĺňa zákon č. 81/2025 Z. z., ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony v znení zákona č. 416/2025 Z. z.

	Predkladateľ (a spolupredkladateľ)

	Vláda Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
Nariadenie Európskeho parlamentu a Rady (EÚ) 2025/2650 z 19. decembra 2025, ktorým sa mení nariadenie (EÚ) 2023/1115, pokiaľ ide o určité povinnosti hospodárskych subjektov a obchodníkov (Ú. v. EÚ L, 2025/2650, 23. 12. 2025).

	Termín začiatku a ukončenia PPK
	-

	Predpokladaný termín predloženia na pripomienkové konanie
	Jún 2026

	Predpokladaný termín začiatku a ukončenia ZP** 
	-

	Predpokladaný termín predloženia na rokovanie vlády SR*
	August 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Dňa 23. decembra 2025 bolo v Úradnom vestníku Európskej únie uverejnené nariadenie Európskeho parlamentu a Rady (EÚ) 2025/2650 z 19. decembra 2025, ktorým sa mení nariadenie (EÚ) 2023/1115, pokiaľ ide o určité povinnosti hospodárskych subjektov a obchodníkov (Ú. v. EÚ L, 2025/2650, 23. 12. 2025) (ďalej len „nariadenie (EÚ) 2025/2650“). Nariadenie (EÚ) 2025/2650 je priamo uplatniteľné a zaviedlo zmeny v nariadení Európskeho parlamentu a Rady (EÚ) 2023/1115 
z 31. mája 2023 o sprístupnení určitých komodít a výrobkov spojených s odlesňovaním a degradáciou lesov na trhu Únie a o ich vývoze z Únie, ktorým sa zrušuje nariadenie (EÚ) č. 995/2010 (Ú. v. EÚ L 150, 9. 6. 2023) v platnom znení (ďalej len „nariadenie o odlesňovaní v platnom znení“), ktoré sa začne uplatňovať od 30. decembra 2026.
Zákon č. 81/2025 Z. z., ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony v znení zákona 
č. 416/2025 Z. z. (ďalej len „zákon č. 81/2025 Z. z.“), bol prijatý na implementáciu nariadenia o odlesňovaní v platnom znení, avšak v aktuálnom znení nereflektuje zmeny zavedené nariadením (EÚ) 2025/2650. V dôsledku toho vznikajú tieto problémy:
1. Zákon č. 81/2025 Z. z. rozlišuje len dve kategórie subjektov (hospodársky subjekt 
a obchodník), avšak nariadenie o odlesňovaní v aktuálnom znení bližším špecifikovaním hospodárskych subjektov zavádza ďalšie kategórie s odlišným rozsahom povinností — hospodársky subjekt na nižšej úrovni dodávateľského reťazca a primárny hospodársky mikrosubjekt alebo malý primárny hospodársky subjekt. Bez premietnutia týchto kategórií do zákona č. 81/2025 Z. z. nie je možné voči nim účinne vykonávať štátny dozor.
2. Skutkové podstaty priestupkov a iných správnych deliktov v § 13 a 14 zákona č. 81/2025 Z. z. nepostihujú porušenia povinností novými kategóriami hospodárskych subjektov a viaceré 
z nich odkazujú na ustanovenia nariadenia o odlesňovaní v platnom znení, ktoré boli nariadením (EÚ) 2025/2650 zmenené alebo nahradené, v dôsledku čoho sú tieto skutkové podstaty neaplikovateľné.
3. Prechodné ustanovenie v § 15 ods. 5 zákona č. 81/2025 Z. z. nezodpovedá nariadeniu o odlesňovaní v platnom znení.
Bez novelizácie zákona č. 81/2025 Z. z. by Slovenská republika nemohla od 30. decembra 2026 účinne zabezpečovať vykonávanie nariadenia o odlesňovaní v platnom znení.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Cieľom návrhu zákona je zosúladenie zákona č. 81/2025 Z. z. so zmenami nariadenia o odlesňovaní zavedenými nariadením (EÚ) 2025/2650. Navrhovaná úprava predstavuje technické zosúladenie vnútroštátneho implementačného zákona s aktuálnym znením priamo uplatniteľného nariadenia bez zavádzania nových povinností nad rámec zmien vyplývajúcich z nariadenia (EÚ) 2025/2650. 
Jej cieľom je najmä umožniť účinný výkon štátneho dozoru v oblasti umiestňovania príslušných komodít a príslušných výrobkov na trh a plniť povinnosti Slovenskej republiky voči Európskej únii pri zabezpečovaní vykonávania nariadenia o odlesňovaní, ako aj zabezpečiť právnu istotu dotknutých subjektov premietnutím aktuálnych kategórií subjektov a ich povinností podľa nariadenia 
o odlesňovaní v platnom znení do vnútroštátnej právnej úpravy.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
Domáci slovenskí producenti hovädzieho dobytka, sóje a dreva (chovatelia, pestovatelia, obhospodarovatelia lesa), dovozcovia, vývozcovia, obchodníci a spracovatelia kávy, kakaa, palmy olejnej, kaučuku, sóje, hovädzieho dobytka a dreva a výrobkov z nich, orgány štátnej správy (Ministerstvo pôdohospodárstva a rozvoja vidieka Slovenskej republiky, Ministerstvo obrany Slovenskej republiky, Slovenská lesnícko-drevárska inšpekcia). 

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Alternatívne riešenia sa nenavrhujú.

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli 
a alternatívne riešenia/spôsoby dosiahnutia cieľov uvedených v bode 3.
Nezosúladenie vnútroštátneho právneho poriadku s aktuálnym znením nariadenia o odlesňovaní v platnom znení by mohlo byť Európskou komisiou považované za nesplnenie povinností vyplývajúcich Slovenskej republike z primárneho práva Európskej únie (Zmluva o Európskej únii 
a Zmluva o fungovaní Európskej únie) a následne by Európska komisia na základe čl. 258 Zmluvy 
o fungovaní Európskej únie mohla predložiť toto svoje zistenie Súdnemu dvoru Európskej únie v rámci tzv. infringement proceedings.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:




	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Pretože v návrhu zákona ide len o technické zosúladenie vnútroštátneho implementačného zákona s aktuálnym znením priamo uplatniteľného nariadenia o odlesňovaní bez zavádzania nových povinností nad rámec nariadenia (EÚ) 2025/2650, nie je potrebné samostatne preskúmavať účelnosť návrhu zákona. Účelnosť a účinnosť samotného nariadenia o odlesňovaní v platnom znení preskúmava Európska komisia v súlade s čl. 34 nariadenia o odlesňovaní v platnom znení.

	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.




	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	
Návrhom sa novelizuje do 30. decembra 2026 neúčinný čl. I zákona č. 81/2025 Z. z. pred dátumom nadobudnutia jeho účinnosti z dôvodu zmeny implementovaného nariadenia o odlesňovaní v platnom znení na základe nariadenia (EÚ) 2025/2650. V legislatívnom procese k uvedenému zákonu boli posudzované a deklarované aj vplyvy právnej úpravy navrhovanej v čl. I zákona č. 81/2025 Z. z. 
Nariadením (EÚ) 2025/2650 sa z pôvodnej kategórie hospodárskych subjektov bližšie špecifikujú dve nové kategórie, ktorými sú 
a) primárne hospodárske mikrosubjekty a malé primárne hospodárske subjekty podľa čl. 2 bodu 15a nariadenia o odlesňovaní v platnom znení a ustanovuje sa pre tieto hospodárske subjekty zjednodušený režim podľa čl. 4a nariadenia o odlesňovaní v platnom znení s odlišným rozsahom povinností a 
b) hospodárske subjekty na nižšej úrovni dodávateľského reťazca podľa čl. 2 bodu 15b nariadenia o odlesňovaní v platnom znení a ustanovuje sa im zjednodušený režim uplatňovania podľa čl. 5 tohto nariadenia. 
Na základe uvedeného možno predpokladať pozitívny vplyv návrhu zákona na podnikateľské prostredie, ktorý však v súčasnosti nemožno kvantifikovať s ohľadom na skutočnosť, že platný čl. I  zákona č. 81/2025 Z. z. sa ešte nezačal uplatňovať v praxi. Vplyvy novej právnej úpravy týkajúcej 
sa umiestnenia a sprístupnenia príslušných komodít a príslušných výrobkov a ich vývozu, ako aj dovozu výrobkov z dreva z partnerských krajín na vybrané oblasti boli posúdené pri príprave zákona č. 81/2025 Z. z. vrátane pozitívnych vplyvov a negatívnych vplyvov na podnikateľské prostredie.

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Ing. Ľubomír Hiľovský
Ministerstvo pôdohospodárstva a rozvoja vidieka Slovenskej republiky
Sekcia lesného hospodárstva a spracovania dreva
Odbor politiky lesného hospodárstva a spracovania dreva
Dobrovičova 12
812 66 Bratislava
lubomir.hilovsky@land.gov.sk


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu 
a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Keďže návrh zákona má charakter technického zosúladenia vnútroštátneho implementačného zákona s priamo uplatniteľným nariadením Európskej únie a jeho účelom je len premietnutie zmien zavedených nariadením (EÚ) 2025/2650 do zákona č. 81/2025 Z. z. bez zavádzania nových povinností, pričom neboli identifikované žiadne vplyvy na posudzované oblasti, pri vypracovaní doložky vybraných vplyvov nebolo potrebné využívať žiadne osobitné informačné zdroje.

	13. Stanovisko Komisie na posudzovanie vybraných vplyvov z PPK č. .......... 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:




	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

